ประกาศสถาบันวิจัยวิทยาศาสตร์และเทคโนโลยีแห่งประเทศไทยประกาศสถาบันวิจัยวิทยาศาสตร์และเทคโนโลยีแห่งประเทศไทยเรื่อง โครงสร้างองค์กรโครงสร้างการบริหาร อำนาจหน้าที่ และสถานที่ติดต่อเพื่อขอรับข้อมูลข่าวสารของสถาบันวิจัยวิทยาศาสตร์และเทคโนโลยีแห่งประเทศไทยพ.ศ. ๒๕๖๐[๑] ตามที่สถาบันวิจัยวิทยาศาสตร์และเทคโนโลยีแห่งประเทศไทยได้ออกประกาศสถาบันวิจัยวิทยาศาสตร์และเทคโนโลยีแห่งประเทศไทย เรื่องโครงสร้างองค์กร โครงสร้างการบริหาร อำนาจหน้าที่และสถานที่ติดต่อเพื่อขอรับข้อมูลข่าวสารของสถาบันวิจัยวิทยาศาสตร์และเทคโนโลยีแห่งประเทศไทย ซึ่งประกาศในราชกิจจานุเบกษา ฉบับประกาศและงานทั่วไปเล่ม ๑๓๐ ตอนพิเศษ ๒ ง วันที่ ๗ มกราคม พ.ศ. ๒๕๕๖ ไปแล้ว นั้นบัดนี้สถาบันวิจัยวิทยาศาสตร์และเทคโนโลยีแห่งประเทศไทย ได้เปลี่ยนแปลงโครงสร้างองค์กรโครงสร้างการบริหาร และเพื่อให้เป็นไปตามกฎหมายว่าด้วยข้อมูลข่าวสารของราชการที่จะให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินการต่างๆ ของหน่วยงานของรัฐ สถาบันวิจัยวิทยาศาสตร์และเทคโนโลยีแห่งประเทศไทยจึงให้ยกเลิกประกาศดังกล่าว และให้ใช้ประกาศสถาบันวิจัยวิทยาศาสตร์และเทคโนโลยีแห่งประเทศไทยเรื่อง โครงสร้างองค์กร โครงสร้างการบริหาร อำนาจหน้าที่และสถานที่ติดต่อเพื่อขอรับข้อมูลข่าวสารของสถาบันวิจัยวิทยาศาสตร์และเทคโนโลยีแห่งประเทศไทยดังต่อไปนี้แทนข้อ๑ สถาบันวิจัยวิทยาศาสตร์และเทคโนโลยีแห่งประเทศไทยหน่วยงานรัฐวิสาหกิจ สังกัดกระทรวงวิทยาศาสตร์และเทคโนโลยีมีวัตถุประสงค์ดังต่อไปนี้๑.๑ริเริ่ม จัดดำเนินการวิจัยและให้บริการทางวิทยาศาสตร์และเทคโนโลยีเพื่อการพัฒนาประเทศในทางเศรษฐกิจและสังคมให้แก่หน่วยงานของรัฐและวิสาหกิจเอกชน๑.๒วิจัยวิทยาศาสตร์และเทคโนโลยี เพื่อให้มีการใช้ทรัพยากรธรรมชาติอย่างเหมาะสมกับภาวะเศรษฐกิจสิ่งแวดล้อม การอนามัยและสวัสดิภาพของประชาชน๑.๓สนับสนุนการเพิ่มผลผลิตตามนโยบายของรัฐบาลโดยเผยแพร่ผลของการวิจัยวิทยาศาสตร์และเทคโนโลยีเพื่อให้นำไปใช้ให้เกิดประโยชน์แก่ประเทศในทางเกษตรกรรมอุตสาหกรรมและพาณิชยกรรม๑.๔ฝึกอบรมนักวิจัยวิทยาศาสตร์และเทคโนโลยี๑.๕ ให้บริการในการทดสอบ ตรวจวัดและบริการอื่นทางวิทยาศาสตร์และเทคโนโลยีข้อ๒โครงสร้างองค์กรและโครงสร้างการบริหาร แบ่งออกเป็น ๓ ส่วนที่สำคัญดังต่อไปนี้๒.๑คณะกรรมการสถาบันวิจัยวิทยาศาสตร์และเทคโนโลยีแห่งประเทศไทย ประกอบด้วยประธานกรรมการ เลขาธิการคณะกรรมการพัฒนาการเศรษฐกิจและสังคมแห่งชาติเลขาธิการคณะกรรมการวิจัยแห่งชาติ เลขาธิการคณะกรรมการส่งเสริมการลงทุน ผู้ว่าการและผู้ทรงคุณวุฒิอีกไม่เกิน ๖ คนเป็นกรรมการมีอำนาจหน้าที่โดยสรุปคือวางนโยบายบริหารงานและควบคุมดูแลโดยทั่วไปและรับผิดชอบซึ่งกิจการของสถาบันวิจัยวิทยาศาสตร์และเทคโนโลยีแห่งประเทศไทยรวมถึงกำหนดจำนวนตำแหน่ง อัตราเงินเดือน และเงินอื่นของพนักงานและลูกจ้างและออกข้อบังคับของสถาบันวิจัยวิทยาศาสตร์และเทคโนโลยีแห่งประเทศไทย๒.๒ผู้ว่าการ มีอำนาจหน้าที่โดยสรุป คือบริหารกิจการของสถาบันวิจัยวิทยาศาสตร์และเทคโนโลยีแห่งประเทศไทยให้เป็นไปตามกฎหมาย ข้อบังคับ และนโยบายที่คณะกรรมการกำหนดบังคับบัญชาพนักงานและลูกจ้างทุกตำแหน่ง รับผิดชอบในการจัดการและดำเนินการของสถาบันวิจัยวิทยาศาสตร์และเทคโนโลยีแห่งประเทศไทยวางระเบียบเกี่ยวกับการปฏิบัติงานของสถาบันวิจัยวิทยาศาสตร์และเทคโนโลยีแห่งประเทศไทยส่วนงานที่ขึ้นตรงประกอบด้วย๒.๒.๑ผู้เชี่ยวชาญพิเศษ๒.๒.๒นักบริหารพิเศษ๒.๒.๓สำนักผู้ว่าการ๒.๒.๔สำนักตรวจสอบภายใน๒.๒.๕สำนักสื่อสารองค์กร๒.๓รองผู้ว่าการ มีจำนวน ๕ ตำแหน่ง ควบคุมดูแลกลุ่มงานวิชาการและปฏิบัติการดังนี้๒.๓.๑รองผู้ว่าการวิจัยและพัฒนาด้านอุตสาหกรรมชีวภาพกลุ่มวิจัยและพัฒนาด้านอุตสาหกรรมชีวภาพมีบทบาทและหน้าที่ความรับผิดชอบ(๑) กำหนดทิศทางและดำเนินการวิจัยพัฒนาเพื่อการสร้างคุณค่า (Value Creation) อย่างครบวงจรโดยมุ่งเน้นการสร้างเทคโนโลยีและนวัตกรรมเพื่อเสริมสร้างคุณภาพชีวิต(๒) บริการวิจัยและพัฒนา บริการวิเคราะห์ทดสอบ บริการฝึกอบรม และบริการที่ปรึกษาเพื่อตอบสนองต่อความต้องการและเสริมสร้างศักยภาพของกลุ่มเป้าหมายทั้งภาคอุตสาหกรรมและวิสาหกิจชุมชนบนพื้นฐานของเทคโนโลยีด้านอุตสาหกรรมชีวภาพ(๓) ผลักดันผลงานวิจัยไปสู่การใช้ประโยชน์เชิงพาณิชย์และสร้างธุรกิจใหม่ด้วยการถ่ายทอดและบ่มเพาะเทคโนโลยีในระดับห้องปฏิบัติการโรงงานนำทาง(Pilot Plant) และโรงงานสาธิต (Demonstration Plant) ของศูนย์ความเชี่ยวชาญต่าง ๆ(๔) พัฒนาเทคโนโลยีและนวัตกรรมเพื่อสร้างองค์ความรู้และทรัพย์สินทางปัญญา(๕) พัฒนาเครือข่ายความร่วมมือกับหน่วยงานภาครัฐ ภาคอุตสาหกรรม ภาคธุรกิจสถาบันการศึกษาและหน่วยงานทางวิชาการทั้งในและต่างประเทศ เพื่อสร้างพันธมิตรด้านการวิจัยพัฒนาการสร้างนวัตกรรม และการนำผลงานไปใช้ประโยชน์ทั้งเชิงพาณิชย์และเชิงสังคม(๖) พัฒนาและส่งเสริมการใช้ประโยชน์จากโครงสร้างพื้นฐานเพื่อสนับสนุนผู้ประกอบการทั้งภาคอุตสาหกรรมและวิสาหกิจชุมชนกลุ่มวิจัยและพัฒนาด้านอุตสาหกรรมชีวภาพแบ่งเป็น ๔ ศูนย์ ดังนี้๑.ศูนย์เชี่ยวชาญนวัตกรรมเกษตรสร้างสรรค์๒.ศูนย์เชี่ยวชาญนวัตกรรมอาหารสุขภาพ๓.ศูนย์เชี่ยวชาญนวัตกรรมผลิตภัณฑ์สมุนไพร๔.ศูนย์ความหลากหลายทางชีวภาพ๒.๓.๒รองผู้ว่าการวิจัยและพัฒนาด้านพัฒนาอย่างยั่งยืนกลุ่มวิจัยและพัฒนาด้านพัฒนาอย่างยั่งยืนมีบทบาทและหน้าที่ความรับผิดชอบ(๑) กำหนดทิศทางและดำเนินการวิจัยพัฒนาเพื่อการสร้างคุณค่า (Value Creation) อย่างครบวงจร โดยมุ่งเน้นการสร้างเทคโนโลยีและนวัตกรรมสีเขียว(Green Innovation)เพื่อสร้างความสามารถในการแข่งขันอย่างยั่งยืน(๒) บริการวิจัยและพัฒนา บริการวิเคราะห์ทดสอบ บริการฝึกอบรมและบริการที่ปรึกษาด้านวิทยาศาสตร์ เทคโนโลยี และวิศวกรรมเพื่อตอบสนองความต้องการของกลุ่มเป้าหมายและเสริมสร้างศักยภาพในการแข่งขันของภาคอุตสาหกรรมและการอยู่ดีกินดีของชุมชน(๓)ดำเนินการด้านเทคนิคและวิชาการในการนำเทคโนโลยีสู่เชิงพาณิชย์และสร้างธุรกิจใหม่ด้วยการถ่ายทอดและบ่มเพาะเทคโนโลยีผ่านห้องปฏิบัติการเครื่องมือ/อุปกรณ์ต้นแบบ โรงงานนำทาง (Pilot Plant) และโรงงานสาธิต (Demonstration Plant) ของศูนย์ความเชี่ยวชาญต่าง ๆ(๔) พัฒนาเทคโนโลยีและนวัตกรรมเพื่อสร้างองค์ความรู้และทรัพย์สินทางปัญญา(๕) สร้างเครือข่ายนวัตกรรมแบบเปิด (Open Innovation) และเทคโนโลยีสำเร็จแล้วพร้อมใช้งาน (Technology Translation) กับภาคอุตสาหกรรม ภาคธุรกิจ สถาบันการศึกษา หน่วยงานภาครัฐและหน่วยงานวิชาการ ทั้งในและต่างประเทศกลุ่มวิจัยและพัฒนาด้านพัฒนาอย่างยั่งยืนแบ่งเป็น ๓ ศูนย์ ดังนี้๑.ศูนย์เชี่ยวชาญนวัตกรรมพลังงานสะอาดและสิ่งแวดล้อม๒.ศูนย์เชี่ยวชาญนวัตกรรมหุ่นยนต์และเครื่องจักรกลอัตโนมัติ๓.ศูนย์เชี่ยวชาญนวัตกรรมวัสดุ๒.๓.๓รองผู้ว่าการยุทธศาสตร์และจัดการนวัตกรรมกลุ่มยุทธศาสตร์และจัดการนวัตกรรมมีบทบาทและหน้าที่ความรับผิดชอบ(๑) กำหนดทิศทางและยุทธศาสตร์ตามแผนวิสาหกิจขององค์กร จัดทำแผนปฏิบัติการและขับเคลื่อนยุทธศาสตร์ในระดับต่าง ๆ ไปสู่การปฏิบัติ รวมทั้งจัดทำแผนงบประมาณและจัดสรรงบประมาณประจำปีในการสนับสนุนแผนปฏิบัติการประจำปีให้เป็นไปอย่างมีประสิทธิภาพและประสิทธิผล(๒) ติดตาม และประเมินผลการดำเนินงานและตัวชี้วัดขององค์กรให้แก่หน่วยงานภายในและภายนอก จัดทำรายงานการประเมินผลจากการดำเนินงานตามแผนและวิเคราะห์ผลกระทบทั้งในเชิงพาณิชย์และเชิงสังคม พัฒนากลไกเครื่องมือในการติดตามและประเมินผล เพื่อเพิ่มประสิทธิภาพการทำงานได้อย่างเป็นระบบ(๓) สนับสนุนการจัดทำข้อเสนอโครงการตามกรอบ Technology Roadmap ขององค์กร(๔) จัดทำแผนบริหารความเสี่ยง และการบริหารความเสี่ยงขององค์กรเพื่อสนับสนุนความสำเร็จตามเป้าหมายของแผนวิสาหกิจ(๕) กำกับและติดตามระบบการประเมินคุณภาพรัฐวิสาหกิจ State Enterprise Performance Appraisal (SEPA) และงานสนับสนุน ISO 9000 ขององค์กรผ่านกลไกการทำงาน โดยการมีส่วนร่วมของพนักงานในทุกระดับเพื่อการปรับปรุงและพัฒนาองค์กร(๖) วิเคราะห์ความเป็นไปได้และโอกาสทางการตลาดของงานวิจัยเชิงพาณิชย์ ประเมินความพร้อม/วิเคราะห์ต้นทุนของเทคโนโลยีสำหรับการถ่ายทอดเชิงพาณิชย์จัดทำแผนปฏิบัติการเพื่อหารายได้ขององค์กรร่วมกับกลุ่มสาขาความเชี่ยวชาญเพื่อสนับสนุนแผนยุทธศาสตร์ขององค์กรการจัดทำแผนธุรกิจเทคโนโลยี และการประเมินผลกระทบทางเศรษฐกิจที่ได้รับจากเทคโนโลยี(๗) งานพัฒนาฐานข้อมูลลูกค้าและผู้ประกอบการ ได้แก่ ระบบ Electronic Science Technology and Innovation (ESTI)เพื่อสนับสนุนการเข้าถึงฐานข้อมูลที่ปรึกษา/เทคโนโลยีให้แก่ผู้ประกอบการตามกรอบนโยบาย Thailand 4.0ที่มุ่งเน้นให้ผู้ประกอบการขับเคลื่อนธุรกิจด้วยนวัตกรรม(๘) การดำเนินงานและการพัฒนาแผนงาน/โครงการด้านการตลาดขององค์กรเพื่อสร้างลูกค้าใหม่และรักษาฐานลูกค้าเดิมแบบครบวงจร ได้แก่การพัฒนากลไกส่งเสริมการตลาด โดยเริ่มตั้งแต่การรับโจทย์จากลูกค้า การบริหารสัญญาไปจนถึงการติดตามผลหลังการถ่ายทอดเทคโนโลยีงานส่งเสริมการตลาดและพัฒนาช่องทางการสื่อสารทั้งเชิงรุกและเชิงรับกับลูกค้า(๙)ดำเนินงานและพัฒนาแผนงาน/โครงการด้านระบบส่งเสริมการลงทุนด้านวิทยาศาสตร์วิจัยและพัฒนา เทคโนโลยี และนวัตกรรม ในการพัฒนาขีดความสามารถในการแข่งขันของผู้ประกอบการไทย วิสาหกิจชุมชน ประชาชนได้แก่ บริหารจัดการการพัฒนาระบบพี่เลี้ยงและที่ปรึกษาเพื่อสนับสนุนการถ่ายทอดเทคโนโลยีการพัฒนาระบบการเริ่มต้นธุรกิจพร้อมเครื่องมือในการสนับสนุนผู้เริ่มต้นธุรกิจจากผลงานวิจัยและพัฒนาร่วมกับเครือข่ายพันธมิตรด้านการตลาดและการเงิน(๑๐)ดำเนินงานและการพัฒนาแผนงาน/โครงการด้านการจัดการทรัพย์สินทางปัญญาขององค์กรเพื่อไปใช้ประโยชน์ในเชิงพาณิชย์ได้แก่ การยื่นจด การประเมินมูลค่า การบริหารทรัพย์สินทางปัญญา(๑๑) งานพัฒนาผู้ประกอบการนวัตกรรมเชิงสังคมและพื้นที่ วิสาหกิจชุมชน (OTOP)และงานสนับสนุนความต้องการด้านวิทยาศาสตร์และเทคโนโลยีที่ได้รับจากโจทย์พื้นที่/แผนยุทธศาสตร์จังหวัดที่ครอบคลุมทุกภูมิภาคกลุ่มยุทธศาสตร์และจัดการนวัตกรรมแบ่งเป็น ๒ สำนัก ดังนี้๑.สำนักยุทธศาสตร์วิสาหกิจ๒.สำนักจัดการเทคโนโลยีและนวัตกรรม๒.๓.๔รองผู้ว่าการบริการอุตสาหกรรมกลุ่มบริการอุตสาหกรรมมีบทบาทและหน้าที่ความรับผิดชอบ(๑) กำหนดทิศทางและดำเนินการบริการวิทยาศาสตร์และเทคโนโลยีอย่างครบวงจรแก่อุตสาหกรรมและวิสาหกิจชุมชนโดยมุ่งเน้นการพัฒนาคุณภาพผลิตภัณฑ์และกระบวนการผลิตของภาคอุตสาหกรรม(๒) บริการวิเคราะห์ ทดสอบ สอบเทียบด้วยระบบบริหารห้องปฏิบัติการที่ได้รับการรับรองความสามารถตามมาตรฐานสากล ISO/IEC 17025 และบริการตรวจสอบด้วยหน่วยตรวจที่ได้รับการรับรองความสามารถตามมาตรฐานสากลISO/IEC ๑๗๐๒๐ รวมทั้งแก้ปัญหาคุณภาพผลิตภัณฑ์และกระบวนการผลิตแก่ภาคอุตสาหกรรมและวิสาหกิจชุมชนในระดับประเทศและภูมิภาค(๓) บริการตรวจประเมินและรับรองระบบคุณภาพตามมาตรฐานสากลต่าง ๆ เช่น ISO 9001 ISO 14001 GMP และ HACCP เป็นต้นเพื่อเพิ่มศักยภาพผู้ประกอบการ ทั้งในด้านกระบวนการผลิตและธุรกิจบริการให้เป็นที่ยอมรับในระดับประเทศและนานาชาติ(๔) ประสานเชื่อมโยงเครือข่ายกับภาคอุตสาหกรรม ภาคธุรกิจสถาบันการศึกษาและหน่วยงานทางวิชาการ เพื่อสร้างพันธมิตรการบริการวิทยาศาสตร์และเทคโนโลยีอย่างมีประสิทธิภาพและได้ประสิทธิผลรวมทั้งให้บริการฝึกอบรมกลุ่มบริการอุตสาหกรรมแบ่งเป็น ๔ ศูนย์ และ ๑ สำนัก ดังนี้๑.ศูนย์ทดสอบและมาตรวิทยา๒.ศูนย์พัฒนาและวิเคราะห์สมบัติของวัสดุ๓.ศูนย์การบรรจุหีบห่อไทย๔.ศูนย์ทดสอบมาตรฐานระบบขนส่งทางราง๕.สำนักรับรองระบบคุณภาพ๒.๓.๕รองผู้ว่าการบริหารกลุ่มบริหารมีบทบาทและหน้าที่ความรับผิดชอบ(๑) กำหนดนโยบาย กลยุทธ์ และดำเนินการด้านการบริหารบุคคลด้านการจัดการอัตรากำลัง และการพัฒนาทรัพยากรบุคคลการพัฒนาระบบและการจัดการองค์กรบนฐานทรัพยากรบุคคลและให้บริการด้านการจัดการความรู้(๒) สนับสนุนด้านข้อมูลสารสนเทศ การผลิตและเผยแพร่สื่อความรู้ การบรรณาธิกรห้องสมุดและห้องสมุดอิเล็กทรอนิกส์โดยใช้ระบบเทคโนโลยีสารสนเทศและการสื่อสารที่ทันสมัย(๓) กำหนดแนวทางบริหารจัดการด้านข้อบังคับ ระเบียบ การบริหารการเงินการบัญชีการพัสดุ โดยมีการปรับปรุงอย่างต่อเนื่อง เพื่อสนับสนุนการดำเนินงานของ วว.และการบริการแก่หน่วยงานภายนอก(๔) พัฒนาและซ่อมบำรุงอาคาร สถานที่ ยานพาหนะ เครื่องมือ อุปกรณ์โครงสร้างพื้นฐาน และสาธารณูปโภคเพื่อสร้างความพร้อมในการดำเนินงานและให้เกิดความปลอดภัยถูกหลักอาชีวอนามัย และสภาพแวดล้อมที่ดีในการทำงาน โดยมีการปรับปรุงอย่างต่อเนื่อง(๕) ประสานและเชื่อมโยงเพื่อให้บริการแก่หน่วยงานภายในและภายนอกด้วยความเต็มใจและสร้างความพึงพอใจแก่ผู้ใช้บริการกลุ่มบริหารแบ่งเป็น ๔ สำนัก และ ๑ กอง ดังนี้๑.สำนักบริหารทรัพยากรบุคคล๒.สำนักบริหารการคลัง๓.สำนักดิจิทัลและสารสนเทศ๔.สำนักบริการกลาง๕.กองกฎหมายข้อ๓สถานที่เพื่อขอรับข้อมูลข่าวสารของสถาบันวิจัยวิทยาศาสตร์และเทคโนโลยีแห่งประเทศไทยคือ ห้องข้อมูลข่าวสารสถาบันวิจัยวิทยาศาสตร์และเทคโนโลยีแห่งประเทศไทย ห้องเลขที่๕๑๒๑ ชั้น ๑ อาคารถ่ายทอดเทคโนโลยี ตั้งอยู่เลขที่ ๓๕ หมู่ที่ ๓ เทคโนธานีตำบลคลองห้า อำเภอคลองหลวง จังหวัดปทุมธานี ๑๒๑๒๐ โทรศัพท์ ๐ ๒๕๗๗ ๙๓๘๘ และ ๐ ๒๕๗๗๙๓๘๙ประกาศ ณ วันที่ ๒๙มีนาคม พ.ศ. ๒๕๖๐ลักษมี ปลั่งแสงมาศผู้ว่าการสถาบันวิจัยวิทยาศาสตร์และเทคโนโลยีแห่งประเทศไทยพิมพ์มาดา/ภวรรณตรี/จัดทำ๒๒ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนที่ ๓๗ ง/หน้า ๒๑๗/๑๘ พฤษภาคม ๒๕๖๐